rejauldu/bengali-wikipedia huggingface dataset:
খেলাঘর  হলো একটি ২০২০ ভারতীয় বাংলা ভাষার রোমান্টিক থ্রিলার ড্রামা টেলিভিশন ধারাবাহিক যা ৩০ নভেম্বর ২০২০-এ বাংলা টেলিভিশন এন্টারটেইনমেন্ট চ্যানেল স্টার জলসা-তে সম্প্রচারিত হয়েছিল এবং এটি ডিজিটাল প্ল্যাটফর্ম ডিজনি + হটস্টারেও উপলব্ধ। ধারাবাহিকটি প্রযোজনা করেছেন ব্লুজ প্রোডাকশনের স্নেহাশীষ চক্রবর্তী। ৮ আগস্ট ২০২২-এ, স্টার কিরণে এই ধারাবাহিকটির একটি ওডিয়া ডাব করা সংস্করণ সম্প্রচারিত হয়েছিল। প্রায় দুই বছর সফলভাবে চালানোর পর, এটি ৪ সেপ্টেম্বর ২০২২-এ বন্ধ হয়ে যায়।   অভিনয়ে    স্বীকৃতি মজুমদার - পূর্ণা রায়  সৈয়দ আরেফিন  - দিগবিজয় রায়/শান্টু গুন্ডা  সোহন বন্দ্যোপাধ্যায়- বিচারপতি বরুন চ্যাটার্জি  দোলন রায় - সোমদত্ত চট্টোপাধ্যায়  শুভাশীষ মুখোপাধ্যায় - সর্বজিৎ রায়  মৌসুমী সাহা-পাঞ্চালি রায়  বুলবুলি পাঁজা - স্বাতী রায়  বিপ্লব বন্দ্যোপাধ্যায় (বয়স্ক) - শান্টুর অধ্যাপক  সুদীপা বসু - অলোকা চ্যাটার্জি  শঙ্কর শঙ্কু চক্রবর্তী - গগন মাকাল - একজন দুর্নীতিবাজ রাজনীতিবিদ  সৌনক রায়  - পূর্ণার প্রাক্তন বাগদত্তা/একজন আইপিএস অফিসার  সুশোভন সোনু রায় - কলেজ ছাত্র  নন্দিনী রায় - নন্দিনী  প্রিয়ন্তিকা কর্মকার - গৌরী মাকাল/গগনের বোন   তথ্যসূত্র    বহিঃসংযোগ     বিষয়শ্রেণী:স্টার জলসার মৌলিক অনুষ্ঠান বিষয়শ্রেণী:ভারতীয় টেলিভিশন নাটক বিষয়শ্রেণী:২০২২-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০২০-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতে বাংলা ভাষার টেলিভিশন অনুষ্ঠান বিষয়শ্রেণী:ভারতীয় নাট্য টেলিভিশন ধারাবাহিক
থাম্ব|ফাইলের নাম:2002aa29-orbit.png  বিবরণ:The horseshoe orbit of AA29 with respect to the Earth every 95 years. Image: JPL  লাইসেন্স:Public domain  তারিখ:released 2. Jan. 2003, modified on 11. Oct. 2004  লেখক:JPL/NEO, Daniel Arnold  বিষয়শ্রেণী:2002 AA29  কমন্সে ছবির ফাইল অর্জুন গ্রহাণুপুঞ্জ হল সৌরজগৎের গ্রহাণুগুলির একটি গতিশীল গোষ্ঠী। এই গ্রহাণুগুলি হল পৃথিবী-নিকটস্থ বস্তু। এগুলির কক্ষপথগুলি চারিত্রিক বৈশিষ্ট্যের অনেকটাই পৃথিবীর কক্ষপথের অনুরূপ। এগুলির নতি কম, কাক্ষিক গতি প্রায় এক বছর এবং কক্ষপথের উৎকেন্দ্রিকতাও কম। এই গোষ্ঠীটির নামকরণ করা হয়েছে হিন্দু মহাকাব্য মহাভারতের অন্যতম কেন্দ্রীয় চরিত্র অর্জুনের নামানুসারে। এই গোষ্ঠীটির সংজ্ঞা খানিকটা অস্পষ্ট এবং অপর তিন সুপ্রতিষ্ঠিত অ্যাপোলো, অ্যামোর ও আটেন গ্রহাণুগোষ্ঠীর সংজ্ঞার সঙ্গে অংশত প্রাবৃত। এই গ্রহাণুপুঞ্জগুলি পৃথিবী-নিকস্থ বস্তুগুলির একটি গতিশীল শীতল গোষ্ঠী নিয়ে গঠিত। এগুলি পৃথিবীর সঙ্গে ১:১ গড়-গতি অনুরণনে আবদ্ধিত অবস্থায় পুনরাবৃত হচ্ছে।   সদস্য  অ্যাপোলো ও আটেন গোষ্ঠী বিন্যাসের লঘুবন্ধনীতে অর্জুন গোষ্ঠীর সম্ভাব্য সদস্যগুলির মধ্যে রয়েছে:                  তথ্যসূত্র      অতিরিক্ত পাঠ   Evidence for a near-Earth asteroid belt Rabinowitz, David L.; Gehrels, Tom; Scotti, James V.; McMillan, Robert S.; Perry, Marcus L.; Wiśniewski, Wiesław Z.; Larson, Stephen M.; Howell, Ellen S.; & Mueller, Beatrice E. A. (1993), Nature, Volume 363, no. 6431, pp. 704–706.  The Near-Earth Object Population Gladman, Brett J.; Michel, Patrick; & Froeschlé, Claude (2000), Icarus, Volume 146, Issue 1, pp. 176–189.  A resonant family of dynamically cold small bodies in the near-Earth asteroid belt de la Fuente Marcos, Carlos; de la Fuente Marcos, Raúl (2013), Monthly Notices of the Royal Astronomical Society: Letters, Volume 434, Issue 1, pp. L1-L5.  Geometric characterization of the Arjuna orbital domain de la Fuente Marcos, Carlos; de la Fuente Marcos, Raúl (2015), Astronomische Nachrichten, Volume 336, Issue 1, pp. 5–22.  বিষয়শ্রেণী:পৃথিবী সহ-কাক্ষিক গ্রহাণু
কর্নুল লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৮১,৭৯১ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি অন্ধ্রপ্রদেশের কর্নুল জেলার পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷   ইতিহাস  কর্নুল লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত।http://www.elections.in/andhra-pradesh/parliamentary-constituencies/kurnool.html?utm_source=from_pctrack বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ১টি বিধানসভা কেন্দ্রই (কোড়ুমুর) তফসিলী জাতিদের জন্য সংরক্ষিত।   কর্নুল বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৩৭ নং বিধানসভা কেন্দ্র৷ এটি কর্নুল জেলায় অবস্থিত৷ এটি অসংরক্ষিত আসন৷  পাত্তিকোণ্ডা বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৪২ নং বিধানসভা কেন্দ্র৷ এটি কর্নুল জেলায় অবস্থিত৷ এটি অসংরক্ষিত আসন।  কোড়ুমুর বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৪৩ নং বিধানসভা কেন্দ্র৷ এটি কর্নুল জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷  ইয়েমিগোনুর বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৪৪ নং বিধানসভা কেন্দ্র। এটি কর্নুল জেলায় অবস্থিত৷ এটি অসংরক্ষিত আসন৷  মন্ত্রালয়ম বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৪৫ নং বিধানসভা কেন্দ্র। এটি কর্নুল জেলায় অবস্থিত৷ এটি অসংরক্ষিত আসন৷  আদোনি বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৪৬ নং বিধানসভা কেন্দ্র। এটি অসংরক্ষিত আসন৷ এটি কর্নুল জেলায় অবস্থিত৷  আলুর বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৪৭ নং বিধানসভা কেন্দ্র। এটি অসংরক্ষিত আসন। এটি কর্নুল জেলায় অবস্থিত৷   তথ্যসূত্র   বিষয়শ্রেণী:অন্ধ্রপ্রদেশের লোকসভা কেন্দ্র বিষয়শ্রেণী:কুর্নুল জেলা
থাম্ব| একটি অ্যানালগ স্পিডোমিটার হাত কীভাবে গাড়ির গতি নির্দেশ করতে পারে তা দেখায় একটি বৈদ্যুতিন অস্টন মার্টিন স্পিডোমিটারের স্ব-পরীক্ষার রুটিনের একটি অ্যানিমেশন।  থাম্ব|একটি ফোর্ড স্পিডোমিটার, এমপিএইচ (বাইরের) এবং কিমি/ঘণ্টা (অভ্যন্তরীণ) পাশাপাশি মাইলের মধ্যে একটি ওডোমিটার উভয়ই দেখায়। থাম্ব|টয়োটা করোলায় একটি আধুনিক স্পিডোমিটার থাম্ব| একটি হোন্ডা অন্তর্দৃষ্টিতে একটি ডিজিটাল, এলসিডি স্পিডোমিটার  একটি স্পিডোমিটার বা একটি স্পিড মিটার একটি গেজ যা কোনও গাড়ির তাৎক্ষণিক  গতি পরিমাপ করে এবং তা প্রদর্শন করে। এগুলো এখন সর্বজনীনভাবে মোটর গাড়িগুলিতে লাগানো থাকে। মটোরগাড়িগুলোতে ১৯০০-এর দশকে বিকল্প ভাবে এবং ১৯১০ সাল থেকে স্ট্যান্ডার্ড সরঞ্জাম হিসাবে উপলব্ধ হতে শুরু করে।  অন্যান্য যানবাহনের স্পিডোমিটারগুলির একটি নির্দিষ্ট নাম রয়েছে। যেমন - একটি নৌকা জন্য, এটি একটি পিট লগ। একটি বিমানের জন্য, এটি একটি এয়ারস্পিড ইন্ডিক্যাটর ।  চার্লস ব্যাবেজকে একটি প্রারম্ভিক ধরনের স্পিডোমিটার তৈরির জন্য কৃতিত্ব দেওয়া হয়। যা সাধারণত ইঞ্জিনে লাগানো হতো।   বৈদ্যুতিক স্পিডোমিটারটি ১৮৮৮ সালে ক্রোয়েশিয়ান জোসিপ বেলুসিয়  দ্বারা উদ্ভাবিত হয়েছিল।   বৈদ্যুতিক স্পিডোমিটারটি একটি গতিবেগক (velocimeter) হিসাবে পরিচিত।   অপারেশন    বৈদ্যুতিক  বেশিরভাগ  আধুনিক স্পিডোমিটার বৈদ্যুতিক হয়। পূর্ববর্তীতে এডি-কারেন্ট মডেলগুলি থেকে প্রাপ্ত নকশাতে, হস্তান্তরে লাগানো একটি ঘূর্ণন সেন্সর এমন একাধিক বৈদ্যুতিক স্পন্দন সরবরাহ করে যার ফ্রিকোয়েন্সি ড্রাইভশ্যাফটের (গড়) ঘূর্ণন গতির সাথে মিলে যায়।   ত্রুটি    আন্তর্জাতিক চুক্তি    অস্ট্রেলিয়া    যুক্তরাজ্য    তথ্যসূত্র   বিষয়শ্রেণী:যানবাহন প্রযুক্তি বিষয়শ্রেণী:পরিমাপক যন্ত্র বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ক্রোয়েশীয় উদ্ভাবন বিষয়শ্রেণী:যানবাহনের উপাংশ
ট্রেসি কে স্মিথ|থাম্ব ট্রেসি কে স্মিথ (জন্ম: ১৬ এপ্রিল ১৯৭২) হলেন মার্কিন কবি এবং অধ্যাপক। ২০১৭ থেকে ২০১৯ পর্যন্ত তিনি 'পোয়েট লরিয়েট অফ দ্য ইউনাইটেড স্টেটস' হিসেবে কাজ করেছেন। তাঁর প্রকাশিত কবিতার বইয়ের সংখ্যা চার। 'লাইফ অন মার্স' কাব্যগ্রন্থটির জন্য তিনি ২০১১ সালৈ পুলিৎজার পুরস্কার পান।  শৈশব ম্যাসাচুসেটস, ফালমাউথে জন্মগ্রহণ তিনি আলাবামায় একটি পরিবারে ক্যালিফোর্নিয়ার ফেয়ারফিল্ডে বেড়ে ওঠেন। তার মা ছিলেন একজন শিক্ষক এবং তার বাবা ইঞ্জিনিয়ার যিনি হাবল টেলিস্কোপে কাজ করেছিলেন। প্রাথমিক বিদ্যালয়ে পড়ার সময়েই স্মিথ এমিলি ডিকিনসন এবং মার্ক টোয়েন এর রচনা ও কবিতায় আগ্রহী হয়ে ওঠেন ; বিশেষত ডিকিনসনের কবিতাগুলি স্মিথের ওপরে যেন "যাদু" প্রয়োগ করে। তিনি তাঁর আত্মজীবনী "অর্ডিনারি লাইট" গ্রন্থটি হুবহু ডিকিনসনের মতো ছন্দের প্রয়োগে লেখেন। ডিকিনসন পড়ে স্মিথের মনে হয়,"আমি যেন কারও সাথে পরিচিত হয়েছিলাম,যিনি আমার থেকেও আমাকে বেশি চেনেন।" স্মিথ "হিউমার" শিরোনামে একটি ছোট কবিতা রচনা করেছিলেন এবং এটি তার পঞ্চম শ্রেণির শিক্ষককে দেখিয়েছিলেন, সেটও পড়ে তিনি তাঁর লেখাকে এগিয়ে নিয়ে যাওয়ায় উৎসাহ দেন। পরবর্তীকালে এলিজাবেথ বিশপ, সিমাস হেনে, ফিলিপ লারকিন, Yusef Komunyakaa এবং রিতা ডোভ প্রমুখের লেখার উল্লেখযোগ্য প্রভাব তাঁর ওপর পড়ে। শিক্ষা স্মিথ হার্ভার্ড বিশ্ববিদ্যালয় থেকে গ্রাজুয়েট হয়েছেন,যেখানে তাঁর সহপাঠী ছিলেন হেলেন ভেন্ডলার, লুসি ব্রুক-ব্রোডো, হেনরি কোল এবং সিমাস হ্যানি।কেমব্রিজ থাকাকালীন স্মিথ ডার্ক রুমের সমষ্টিতে যোগদান করেছিলেন।  তিনি ১৯৯৪ সালে স্নাতক ডিগ্রি অর্জন করেছিলেন, তারপর ১৯৯৭ সালে কলম্বিয়া বিশ্ববিদ্যালয় থেকে ক্রিয়েটিভ রাইটিংয়ে এমএফএ অর্জন করেছিলেন৭।১৯৯৭ থেকে ১৯৯৯ সাল পর্যন্ত তিনি স্ট্যানফোর্ড বিশ্ববিদ্যালয়ের কবিতায় স্টেগনার ফেলো ছিলেন।  কর্মজীবন স্মিথ Medgar Evers কলেজ এর নিউ ইয়র্ক সিটি ইউনিভার্সিটি, পিটসবার্গ বিশ্ববিদ্যালয়ের এবং কলম্বিয়া বিশ্ববিদ্যালয়ে শিক্ষকতা করেছেন। তিনি ব্রেড ডেলা স্কুলের সামার সেশনে, Middlebury কলেজ ২০২২, ২০১২, এবং ২০১৪ সালে শিক্ষকতা করেন এবং ২০১৪ সালে রবার্ট ফ্রস্ট লিটেরেচার চেয়ার এর লরিয়েট ছিলেন। ২০০৬ সালে তিনি প্রিন্সটন বিশ্ববিদ্যালয় অনুষদে যোগদান করেন, যেখানে তাকে ফি বিটা কাপ্পা এর সদস্য করা হয় এবং তিনি হিউম্যানিটিসে রজার এস বার্লিন্ড '52 অধ্যাপক ছিলেন। জুলাই ১, ২০১৯ এ, তিনি আর্টস ফর প্রিন্সটনের লুইস সেন্টারের চেয়ারম্যান হন। স্মিথ ২০১৬ সালের গ্রিফিন কবিতা পুরস্কারের বিচারক ছিলেন। ২০১৮ সালে, স্মিথ পডকাস্ট এবং রেডিও প্রোগ্রাম দি স্লোডাউন হোস্টিং শুরু করে।  তথ্যসূত্র  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:মার্কিন নারী কবি বিষয়শ্রেণী:২১শ শতাব্দীর মার্কিন কবি বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:২০শ শতাব্দীর আফ্রিকান-মার্কিন নারী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:কবিতায় পুলিৎজার পুরস্কার বিজয়ী বিষয়শ্রেণী:কলম্বিয়া ইউনিভার্সিটি স্কুল অব আর্টসের প্রাক্তন শিক্ষার্থী
কুমিল্লা-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৪ নং আসন। এ আসন থেকে সর্বশেষ প্রতিনিধিত্ব করেছেন আওয়ামী লীগ দলীয় আ. ক. ম. বাহাউদ্দিন বাহার।  সীমানা কুমিল্লা-৬ আসনটি কুমিল্লা জেলার কুমিল্লা আদর্শ সদর উপজেলা, কুমিল্লা সিটি কর্পোরেশন এবং কুমিল্লা সেনানিবাস এলাকা নিয়ে গঠিত। যা পূর্বে শুধু সদর উপজেলা নিয়ে গঠিত ছিল।   ইতিহাস  স্বাধীন বাংলাদেশে ১৯৭৩ সালে প্রথম সাধারণ নির্বাচন আয়োজনের সময় এ নির্বাচনী এলাকা গঠিত হয়েছিল।  ২০০৮ সাধারণ নির্বাচনের সময়ে নির্বাচন কমিশন ২০০১ আদমশুমারীর প্রতিবেদন অনুযায়ী জনসংখ্যার ভিত্তিতে সীমানা পুননির্ধারণ করে।  ২০১৪ নির্বাচনের পূর্বে নির্বাচন কমিশন আবারও সীমানা পুননির্ধারণ করে, যাতে পূর্বের এলাকার সাথে কুমিল্লা সদর দক্ষিণ উপজেলার গালিয়ারা ইউনিয়নকে যুক্ত করা হয়েছিল।   নির্বাচিত সাংসদ  নির্বাচন সদস্য দল ১৯৭৩ কাজী আকবর উদ্দিন মোহাম্মদ সিদ্দিক বাংলাদেশ আওয়ামী লীগ ১৯৭৯মোজাম্মেল হক (অদুদ মিয়া)স্বতন্ত্রসীমানা পরিবর্তন ১৯৮৬ রেদোয়ান আহমেদ জাতীয় পার্টি ১৯৮৮ খন্দকার আব্দুল মান্নান বাংলাদেশ ফ্রিডম পার্টি ১৯৯১ রেদোয়ান আহমেদ স্বতন্ত্রফেব্রুয়ারি ১৯৯৬আবদুর রশিদ খন্দকারজাতীয় গণতান্ত্রিক জোট জুন ১৯৯৬ আলী আশরাফ বাংলাদেশ আওয়ামী লীগ ২০০১ রেদোয়ান আহমেদ বাংলাদেশ জাতীয়তাবাদী দলসীমানা পরিবর্তন ২০০৮ আ. ক. ম. বাহাউদ্দিন বাহার বাংলাদেশ আওয়ামী লীগ ২০১৪আ. ক. ম. বাহাউদ্দিন বাহার বাংলাদেশ আওয়ামী লীগ ২০১৮আ. ক. ম. বাহাউদ্দিন বাহার বাংলাদেশ আওয়ামী লীগ২০২৪আ. ক. ম. বাহাউদ্দিন বাহার বাংলাদেশ আওয়ামী লীগ  নির্বাচনী ফলাফল ২০১০-এর দশকে নির্বাচন   ২০১৪ সাল  }}  ২০০০ এর দশকে    ১৯৯০ এর দশকে   টীকা  বহিঃসংযোগ  প্রথম আলোতে কুমিল্লা-৬  বিষয়শ্রেণী:কুমিল্লা জেলার জাতীয় সংসদীয় আসন
জন ডগলাস কক্‌ক্রফ্‌ট (মে ২৭, ১৮৯৭ - সেপ্টেম্বর ১৮, ১৯৬৭) একজন ব্রিটিশ পদার্থবিজ্ঞানী। তিনি ১৯৫১ সালে আর্নেস্ট টমাস সিন্টন ওয়াল্টনের সাথে যৌথভাবে পদার্থবিজ্ঞানে নোবেল পুরস্কার লাভ করেন। কৃত্রিমভাবে ত্বরিত পারমাণবিক কণার মাধ্যমে পরমাণুর কেন্দ্রভাগের ট্রান্সমিউটেশন নিয়ে গবেষণার কারণে তারা নোবেল পুরস্কার পেয়েছিলেন।   জীবনী  কক্‌ক্রফ্‌ট ইংল্যান্ডের টডমর্ডেন নামক স্থানে জন্মগ্রহণ করেন। একজন মিল মালিকের জ্যেষ্ঠ সন্তান ছিলেন তিনি। ১৯০৯ সালে তিনি টডমর্ডেন গ্রামার স্কুলে অধ্যয়ন শুরু করেন এবং ১৯১৪ সাল পর্যন্ত এখানেই পড়াশোনা করেছিলেন। ১৯১৪-১৯১৫ সালে ম্যানচেস্টারের ভিক্টোরিয়া বিশ্ববিদ্যালয়ে গণিত বিষয়ে পড়াশোনা করেন।   বহিঃসংযোগ   Biography from Churchill Archives Centre   Biography from the Nobel Museum  Another Nobel biography  Speech to the Empire Club of Canada  Annotated bibliography for John Cockcroft from the Alsos Digital Library for Nuclear Issues  বিষয়শ্রেণী:১৮৯৭-এ জন্ম বিষয়শ্রেণী:১৯৬৭-এ জন্ম বিষয়শ্রেণী:ইংরেজ পদার্থবিজ্ঞানী বিষয়শ্রেণী:নিউক্লীয় পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ইংরেজ নোবেল বিজয়ী বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফ্যারাডে পদক বিজয়ী বিষয়শ্রেণী:১৯৬৭-এ মৃত্যু বিষয়শ্রেণী:২০শ শতাব্দীর ব্রিটিশ পদার্থবিজ্ঞানী বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:রয়েল সোসাইটির সভ্য বিষয়শ্রেণী:রয়েল পদক বিজয়ী বিষয়শ্রেণী:নাইটস ব্যাচেলর বিষয়শ্রেণী:ব্রিটিশ নোবেল বিজয়ী বিষয়শ্রেণী:সেন্ট জনস কলেজ, কেমব্রিজের সভ্য
জ্বিলহজ্জ () অথবা ধু আল-হিজ্জাহ্ ইসলামি বর্ষপঞ্জির ১২ তম মাস। এটি মুসলিমদের জন্য খুবই গুরুত্বপূর্ণ কেননা এই মাসে মুসলিমগণ হজ্ব পালন করেন। এ মাসের ৭ থেকে ১০ তারিখ পর্যন্ত হজ্ব পালনের নির্ধারিত তারিখ। জ্বিলহজ্জ মাসের ১০ তারিখে মুসলমানদের দ্বিতীয় গুরুত্বপূর্ণ বাৎসরিক ধর্মীয় উৎসব ঈদুল আযহা বা কোরবাণীর ঈদউজ্জ উদ্‌যাপন করা হয়।   আরও দেখুন   ইসলামি বর্ষপঞ্জি।   তথ্যসূত্র    ইসলামী-পশ্চিমী পঞ্জিকা রূপান্তরকারী (গণনাসংক্রান্ত বা ট্যাবুলার পঞ্জিকার উপর ভিত্তি করে)।   মক্কার জন্য ইসলামী পঞ্জিকা / হিজরি পঞ্জিকা।    গ্রেগরিয়ান এবং হিজরি দিনের পারস্পরিক পরিবর্তন (দ্বিমুখী)।   হিজরি মাসের সার-সংক্ষিপ্ত। (কপিরাইটযুক্ত)   বিষয়শ্রেণী:জ্বিলহজ্জ বিষয়শ্রেণী:ইসলামি পঞ্জিকার মাস বিষয়শ্রেণী:ইসলামি পরিভাষা
ফাগুয়াড়দিয়াড় ইউনিয়ন নাটোর জেলার বাগাতিপাড়া উপজেলার একটি প্রশাসনিক এলাকা।  অবস্থান ও আয়তন ফাগুয়াড়দিয়াড় ইউনিয়ন উত্তরে-নাটোর সদর, দক্ষিণে-লালপুর ও বাঘা উপজেলা, পূর্বে বড়াইগ্রাম উপজেলা এবং পশ্চিমে চারঘাট উপজেলা। এর আয়তন – ১৩৯.৮৬ (বর্গ কিঃ মিঃ)। ঘনত্ব ৮৪৯জন প্রতি বঃকিঃ।  শিক্ষা শিক্ষার হার – ৫৬.৫০%। এর মধ্যে সরকারি প্রাথমিক বিদ্যালয় ৫৬টি, কেজি স্কুল ১৪টি, এবতেদায়ী মাদরাসা ৩টি, মাধ্যমিকবিদ্যালয় ৪৩টি, মাদরাসা ৭টি, মহাবিদ্যালয় ১০টি, কারিগরি মহাবিদ্যালয় ৬টি।২০০১ এর শিক্ষা জরীপ  প্রশাসনিক ব্যবস্থা   উল্লেখযোগ্য ব্যক্তি   তথ্যসূত্র  বিষয়শ্রেণী:বাগাতিপাড়া উপজেলার ইউনিয়ন
কুশখালী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। এই ইউনিয়নের কৃতি সন্তান বর্তমান ইউনিয়ন পরিষদের সুযোগ্য চেয়ারম্যান অধ্যক্ষ মাওলানা আব্দুল গফফার সাহেব এবং সাতক্ষীরা সদর উপজেলা পরিষদের সাবেক ভাইস চেয়ারম্যান মোঃ গোলাম মোরশেদ।  আয়তন কুশখালী ইউনিয়নের আয়তন ৬১৪৪ একর ২৪.৮৭ বর্গ কিলোমিটার) জনসংখ্যা ২০১১ সালের পরিসংখ্যান অনুযায়ী কুশখালী ইউনিয়নের লোকসংখ্যা ২৬,৩৯৬ জন। এর মধ্যে পুরুষ ১৩,২৩৬ জন এবং মহিলা ১৩,১৬০ জন। অবস্থান ও আয়তন কুশখালী ইউনিয়নের উত্তরে বাঁশদহা ও দক্ষিণে বৈকারী, পূর্বে আগঁরদাড়ী ও শিবপুর ইউনিয়ন এবং পশ্চিমে ভারতের পশ্চিমবঙ্গ রাজ্য অবস্থিত। প্রশাসনিক কাঠামো কুশখালী ইউনিয়ন সাতক্ষীরা সদর উপজেলার আওতাধীন ২নং ইউনিয়ন পরিষদ। ইউনিয়নে ৭টি মৌজা, ১টি স্বাস্থ্য কেন্দ্র, ২টি কমিউনিটি ক্লিনিক, ২৪টি টিকাদান কেন্দ্র, ২টি পোস্ট অফিস এবং দুইটি হাট-বাজার রয়েছে। এই ইউনিয়নের গ্রামগুলো হলো, কুশখালী, বাদহিলকী, ভাদড়া, শিকড়ী, সাতানী, বাউকোলা এবং আড়ুয়াখালী। শিক্ষা ব্যবস্থা কুশখালী ইউনিয়নের সাক্ষরতার হার ৪৭.৫১%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে। ধর্মীয় অবকাঠামো কুশখালী ইউনিয়নে ৫২ টি মসজিদ, ০৯টি পুজামন্ডপ রয়েছে।  তথ্যসূত্র  বহিঃসংযোগ কুশখালী ইউনিয়নের তথ্য বাতায়ন   বিষয়শ্রেণী:সাতক্ষীরা সদর উপজেলার ইউনিয়ন বিষয়শ্রেণী:সাতক্ষীরা জেলার ইউনিয়ন
আদিল খান ( ; জন্ম: ৩ ফেব্রুয়ারি ১৯৮৩, অসলো, নরওয়ে) একজন নরওয়েজিয় নৃত্যশিল্পী এবং অভিনেতা। তিনি ২০০৬ সালে টিভি নরওয়ে কর্তৃক আয়োজিত নাচের প্রতিযোগিতা ড্যানসেফেবার (সিজন ১) বিজয়ী।  প্রাক জীবন  আদিল খান নরওয়ের অসলোতে জন্মগ্রহণ করেন। শৈশবে তিনি মুনকেলিয়ায় থাকতেন এবং পরে তার পরিবার গ্রোনল্যান্ডে চলে যায়, এরপর উলেভাল স্টেডিয়ামের কাছাকাছি একটি এলাকায় বসবাস শুরু করেন। তার বাবা পাকিস্তানের পাঞ্জাব প্রদেশের এবং মা আফগানিস্তান থেকে আগত একজন পশতুন। আদিল খানের বড় ভাই হলেন চলচ্চিত্র পরিচালক এবং মানবাধিকার কর্মী দিয়াহ খান। সঙ্গীত এবং নৃত্য ২০০৯ সালে, তৎকালীন রাষ্ট্রপতি বারাক ওবামার সৎ বোন আউমা ওবামার জন্য মাইকেল জ্যাকসনের "ম্যান ইন দ্য মিরর" গানটি গাওয়ার জন্য আদিল খানকে আমন্ত্রণ জানানো হয়। এটি আফ্রিকার জন্য তহবিল সংগ্রহের প্রচারণার অংশ ছিল।  ১৯৯৯ সালে, খান তার বন্ধুদের সাথে মিলে নৃত্যদল ফ্লোর নাইটস প্রতিষ্ঠা করেন এবং কোপেনহেগেনে বসবাসকালে তিনি ব্রেকড্যান্সদল ন্যাচারাল ইফেক্টসের সদস্য ছিলেন। তিনি বিভিন্ন নৃত্য প্রতিযোগিতায় জয়লাভ করেছেন, যেমন বি-বয় রাম্বল ১৯৯৯, স্ক্যান্ডিনেভিয়ান ব্যাটল অফ দ্য ইয়ার ২০০১, এবং টাইম ২ ব্যাটল ইন মালমো। ২০০৬ সালে, তিনি নরওয়ের জাতীয় নৃত্য প্রতিযোগিতা ড্যানসেফেবারের উদ্বোধনী মরশুমে প্রথম স্থান অর্জন করেন। তার পর, তিনি লস অ্যাঞ্জেলেসে কোয়েস্ট ক্রু-এ যোগ দেন, যারা "আমেরিকার বেস্ট ড্যান্স ক্রু" তৃতীয় মরশুমে বিজয়ী হয়। অভিনেতা ড্যানসেফেবার জেতার পর, আদিল খান নরওয়ের জাতীয় থিয়েটার থেকে অভিনয়ের প্রস্তাব পেতে শুরু করেন। ২০০৬ সালে তিনি অসলো নাই থিয়েটারে "ওয়েস্ট সাইড স্টোরি"-তে বার্নার্ডো চরিত্রে অভিনয় করেন। এরপর তিনি "দ্য নাটকক্র্যাকার" এবং "দ্য জঙ্গল বুক"-এ মোগলি চরিত্রে অভিনয় করে ব্যাপক প্রশংসা অর্জন করেন। তার অভিনয় দক্ষতা তাকে সেরা পুরুষ চরিত্র বিভাগে হেডা পুরস্কারের জন্য মনোনয়ন এনে দেয়, যা ছিল নরওয়ের সর্বকনিষ্ঠ পুরুষ অভিনেতা হিসেবে এই পুরস্কারের জন্য মনোনয়ন পাওয়া ঘটনা। বিবিধ আদিল খান ২০১৩ ও ২০১৪ সালে NRK1-এ "আদিলস হেমেলিগে ড্যান্সেরে" শিরোনামে দুটি ধারাবাহিক অনুষ্ঠানের উপস্থাপক ছিলেন। এছাড়া, ২০১১ ও ২০১২ সালে নরস্কে ট্যালেন্টার (নরওয়েজিয়ান ট্যালেন্ট) এর বিচারক হিসেবে দায়িত্ব পালন করেন।  সম্মাননা এবং পুরস্কার  ২০১০ সালে, আদিল খানকে ইউনিসেফ নরওয়ের শুভেচ্ছা দূত হিসেবে নিযুক্ত করা হয়।  ২০০৮ সালে, তিনি অসলো সিটি আর্ট পুরস্কার লাভ করেন।  ২০০৬ সালে, তাকে নরওয়েজিয়ান ক্যান্সার সোসাইটি তরুণদের মধ্যে তার কাজের জন্য পুরস্কৃত করে। তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম
জন রো মিয়ং (/ˈmaɪ.ŋ/; জন্ম ২৪ জানুয়ারী, ১৯৬৭) একজন আমেরিকান বেইজ বাদক এবং প্রগ্রেসিভ মেটাল গ্রুপ ড্রিম থিয়েটারের প্রতিষ্ঠাতা সদস্য।  পটভূমি এবং ব্যক্তিগত জীবন যুক্ত্রাষ্ট্রের শিকাগোতে জন্মগ্রহণকারী মিউং, দক্ষিন কোরিয়া বংশোদ্ভূত এবং লং আইল্যান্ডে জন পেট্রুচ্চির সাথে বেড়ে ওঠেন। পাঁচ বছর বয়স থেকে বেহালার পাঠ নেওয়ার পরে, তিনি পনেরো -তে বেইজ গিটার বাজানো শুরু করেন। হাই স্কুল থেকে শিক্ষা লাভের পর তিনি এবং পেট্রুচি বার্কলি কলেজ অফ মিউজিক -এ ভর্তি হন, যেখানে তারা মাইক পোর্টনয়ের সাথে দেখা করেছিলেন। এই তিনজন মিলে ড্রিম থিয়েটারের নিউক্লিয়াস হয়ে ওঠে, যা মিউং প্রাথমিক পেশাদার ফোকাসে পরিণত হয়েছিল।  ঘরানা/ধরণ মিউং মূলত বাজানোর সময় দুটি বা তিনটি আঙুলের ব্যবহার করে বাজান। তিনি কখনও কখনও "দ্য ডার্ক ইটার্নাল নাইট" এর মতো কয়েকটি গানে স্ল্যাপ এবং পপিং ব্যবহার করেন এবং তাঁর বেইজ বাজানোর ক্ষেত্রে ট্যাপিং এবং হারমোনিক-ও ব্যবহার করেন। মিউং-এর হারমোনিক্সের ব্যবহার প্রায়শই একটি কোরাস এফেক্টের সাথে থাকে, যেমন "লিফটিং শ্যাডোস অফ ড্রিম" গানটি বাজানোর ক্ষেত্রে। "দিস ওয়ালস" এবং "দ্য ডার্ক এটারন্যাল নাইট" গানগুলিতে মিউং গিটার পিক ব্যবহার করেছেন। মিউং চ্যাপম্যান স্টিক গানটি বাজানোর সময় ট্যাপিং এবং আঙ্গুলের উভয়ই ব্যবহার করেছেন।  মিউং-এর প্রিয় ব্যান্ডগুলির মধ্যে দ্য বিটলস, ব্ল্যাক সাবাথ, দ্য হু, আয়রন মেইডেন, রাশ, হ্যাঁ, জেথ্রো টুল এবং জেনেসিস গুলো অন্যতম বলে জানিয়েছেন। তিনি বেইজ বাদক গিজার বাটলার, জন এনটুইস্টল, ক্রিস স্কয়ার, স্টিভ হ্যারিস, গেডি লি এবং জ্যাকো পাস্তোরিয়াসকে তাঁর বাজানোর স্টাইলে প্রভাব রেখেছেন বলে উল্লেখ করেছেন।  মিউং তার কঠোর অনুশীলনের জন্য সুপরিচিত। সঙ্গীত প্রযোজক কেভিন শিরলি এবং কীবোর্ডবিদ ডেরেক শেরিনিয়ান বলেছেন যে মিয়ংই একমাত্র সংগীতশিল্পী যাকে তারা জানেন যে একটি অনুষ্ঠানের পরে "আকর্ষনীয়" কে।(on the Metropolis 2000: Scenes From New York DVD) পেট্রুচি বলেছেন যে তিনি এবং মিয়ং যখন মিডল স্কুলে ছিলেন, তখন তাদের প্রতিদিন কমপক্ষে ছয় ঘন্টা অনুশীলনের চুক্তি ছিল।  ড্রিম থিয়েটারের গান রচনার গ্রুপ রাইটিং প্রক্রিয়াটি ব্যান্ডের কোন সদস্যকে একটি নির্দিষ্ট গান বা গানের বিভাগ রচনা করেছে তা সনাক্ত করা কঠিন করে তোলে, তবে ডিভিডি ভাষ্যগুলিতে ব্যান্ডের সদস্যরা মাঝে মাঝে কিছু অংশ "জন মিউং রিফ" হিসাবে চিহ্নিত করেছেন, যেমন "ফ্যাটাল ট্রাজেডি" এবং "দ্য গ্লাস প্রিজন" এর শুরুতে। মিউং ইমেজ এবং ওয়ার্ডস থেকে মেট্রোপলিস পার্ট-২ পর্যন্ত অ্যালবাম প্রতি একটি গানে গানের কথা লিখেছিলেন।  thumb|মিউং, ড্যুসেল্‌ডর্ফ, ২০১৪   তথ্যসূত্র    বহিঃসংযোগ  ড্রিম থিয়েটারের ওয়েবসাইট  বিষয়শ্রেণী:১৯৬৭-এ জন্ম বিষয়শ্রেণী:মার্কিন হেভি মেটাল ব্যাস গিটারবাদক বিষয়শ্রেণী:মার্কিন পুরুষ ব্যাস গিটারবাদক বিষয়শ্রেণী:কোরীয় বংশোদ্ভূত মার্কিন সংগীতজ্ঞ বিষয়শ্রেণী:মার্কিন রক ব্যাস গিটারবাদক বিষয়শ্রেণী:বার্কলি সংগীত মহাবিদ্যালয়েট প্রাক্তনী বিষয়শ্রেণী:ড্রিম থিয়েটারের সদস্য বিষয়শ্রেণী:নিউইয়র্ক (রাজ্য)-এর গিটারবাদক বিষয়শ্রেণী:জীবিত ব্যক্তি বিষয়শ্রেণী:শিকাগোর ব্যক্তি বিষয়শ্রেণী:এক্সপ্লোরার ক্লাব (ব্যান্ড)-এর সদস্য বিষয়শ্রেণী:দ্য জেলি জ্যামের সদস্য বিষয়শ্রেণী:২০শ শতাব্দীর মার্কিন ব্যাস গিটারবাদক বিষয়শ্রেণী:২১শ শতাব্দীর মার্কিন ব্যাস গিটারবাদক বিষয়শ্রেণী:গর্ডিয়ান নট (ব্যান্ড)-এর সদস্য বিষয়শ্রেণী:মার্কিন পুরুষ বেস গিটারবাদক বিষয়শ্রেণী:বের্কলি কলেজ অব মিউজিকের প্রাক্তন শিক্ষার্থী
চিত্রগুপ্ত (সংস্কৃত: चित्रगुप्त) হলেন হিন্দু পৌরাণিক কাহিনিতে বর্ণিত একজন হিন্দু দেবতা বিশেষ যিনি মর্ত্যের মানুষের পাপ-পুণ্যের হিসাব রাখেন এবং কর্ম অনুসারে মানুষ কে স্বর্গ ও নরকে পাঠান। তিনি সৃষ্টির প্রথম ন্যায় ব্রহ্ম।  ব্রহ্মার অঙ্গ থেকে চিত্রগুপ্তের জন্ম। ভগবান চিত্রগুপ্ত হলেন ব্রহ্মার সন্তান। সৃষ্টির নির্মাণের পর যখন মানুষের প্রাণ হরণ করার দায়িত্ব যমরাজ এর কাছে দেওয়া হয় তখন তিনি অস্বীকার করেন। তারপর ব্রহ্মা দীর্ঘ ১০হাজার বছর এর কঠোর তপস্যা করার পর ধ্যানমগ্ন ব্রহ্মার শরীর থেকে এক দিব্য পুরুষ হাতে কলম ,কালি এবং তলোয়ার নিয়ে প্রকট হয়। ব্রহ্মা বলেন হ্যা পুত্র তোমাকে আমি এই সৃষ্টির কল্যাণের জন্য আহ্বান করেছি। তুমি আমার কায়া অর্থাৎ শরীর থেকে জন্ম হয়েছো তাই তুমি হবে কায়স্থ।তোমার বংশধররা ব্রাহ্মণ এবং ক্ষত্রিয় দুই বর্ণের অধিকারী হবে এবং কায়স্থ নামে পরিচিত হবে।।ভগবান চিত্রগুপ্ত এর সন্তান রায় বর্তমানে কায়স্থ নামে পরিচিত বাঙালি কায়স্থ দের মধ্যে রয়েছে- গুহ, নাহা, বসু, দাস, নাগ, ভদ্র, কর, ধর, দত্ত অবাঙালি কায়স্থ দের মধ্যে রয়েছে শ্রীবাস্তব, সাক্সেনা, ভট্টনগর, খারে ইত্যাদি।  ব্রহ্মা তাকে যমরাজের কাছে পাঠান এবং মানুষের পাপ-পুণ্যের হিসাব রাখা এবং কর্ম অনুসারে মানুষ কে স্বর্গ, নরকে পাঠানোর দায়িত্ব প্রদান করেন।তিনি যমরাজ থেকে দশগুণ বেশি শক্তিশালী। ভাতৃদ্বিতীয়া র সময়  ভগবান চিত্রগুপ্ত কে পূজা করা হয়। এবং সনাতনী শ্রাদ্ধে মৃত ব্যক্তির আত্মার শান্তির জন্য পূজা করা হয় ভগবান চিত্রগুপ্ত এর।হাবিবুর রহমান প্রণীত, যার যা ধর্ম (ধর্ম বিষয়ক অভিধান)  তথ্যসূত্র   বিষয়শ্রেণী:হিন্দু দেবতা বিষয়শ্রেণী:মৃত্যু ও হিন্দুধর্ম বিষয়শ্রেণী:হিন্দুধর্মে কর্ম বিষয়শ্রেণী:বৌদ্ধ দেবতা
আর্খেবিওস দিকাইওস নিকেফোরোস () একজন ইন্দো-গ্রিক রাজা ছিলেন, যিনি আনুমানিক ৮৫ খ্রিস্টপূর্বাব্দ হতে ৭০ খ্রিস্টপূর্বাব্দ পর্য্যন্ত আরাখোশিয়া ও পাঞ্জাব অঞ্চল শাসন করেন।"Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, .   মুদ্রা  আর্খেবিওস দিকাইওস নিকেফোরোস বেশ কিছু দ্বিভাষী ভারতীয় মুদ্রা প্রচলন করেন। তাঁর দ্বিভাষী মুদ্রাগুলিতে গ্রিক লিপিতে বাসিলেওস আর্খেবিওউ দিকাইওউ নিকেফোরোউ এবং খরোষ্ঠী লিপিতে মহারাজস ধার্মিকস জয়ধরস আর্খেবিয়স কথাটি উৎকীর্ণ রয়েছে। তাঁর রৌপ্য মুদ্রার এক পিঠে দিয়াদেম বা হেলমেট পরিহিত অবস্থায় তাঁর প্রতিকৃতি এবং অপর পিঠে বজ্রধারণরত জিউসের চিত্র রয়েছে। তাঁর নামাঙ্কিত ব্রোঞ্জ মুদ্রায় পেঁচা ও নিকের চিত্র রয়েছে।   তথ্যসূত্র   বিষয়শ্রেণী:ইন্দো-গ্রিক শাসক